lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv sv fr en es lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv es lv es lv lv lv lv lv lv lv lv nl lv lt lv en nl gl lv lv lv lv lv lv de lv lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
VAAD: Gaisa temperatūrai naktīs ilgstoši noslīdot zem nulles, iespējama ziemāju sējumu stāvokļa būtiska pasliktināšanās – ZZ.lv
Vārda dienas svin: Sergejs, Svetlana, Lana
andra.ozola@zz.lv - 18.03.2022 - 8:34
Viņa norādīja, ka pēdējās nedēļas laika apstākļi, kad katru nakti gaisa temperatūra būtiski noslīd zem nulles, ir nopietni ietekmējuši ziemāju un rapša stāvokli – lauki paliek arvien brūnāki.
“Ja nelabvēlīgie laika apstākļi turpināsies, liedzot laukiem arī iedot pirmo nozīmīgo slāpekļa mēslojumu, iespējama sējumu stāvokļa būtiska pasliktināšanās līdz pat izretinātiem sējumiem,” prognozēja Lestlande.
Viņa norādīja, ka Latvijas ziemeļu un austrumu daļā laukus vēl daļēji klāj sniegs, taču lielākos bojājumus ziemāju sējumiem var nodarīt kailsals. Tostarp Kurzemes pusē jau vērojama veģetācijas atsākšanās ziemājos pēc miera perioda.
VAAD apkopotā informācija liecina, ka, atšķirībā no pārējās Latvijas teritorijas, Kurzemes laukos sniegs nokusa jau februāra sākumā, bet, tāpat kā citviet Latvijā, sējumi bija pārmitri un ieplakās krājās ūdens. Marta sākumā, nokrišņiem mitējoties un dienā spīdot saulei, bet naktīs gaisa temperatūrai noslīdot zem nulles, peļķes strauji izžuva. Patlaban peļķes saglabājušās tikai atsevišķās vietās, kur tās ir katru pavasari.
Vienlaikus viņa atzina, ka šobrīd Kurzemē, ja neskaita ilgstoši stāvošā ūdens postījumus, lielākā daļa ziemāju graudaugu sējumu izskatās ļoti labi. Sniega pelējums Kurzemē gandrīz nav atrodams.
Vizuāli zaļāki, pēc Lestlandes teiktā, izskatās sējumi, kuros kultūraugi pārziemojuši kopā ar nezālēm. Vietās, kur sniega sega ziemā tikko sedza augsni, vērojami arī salā apsaluši graudaugu lapu gali, tāpēc sējums kopumā izskatās raibs.
Saturs turpināsies pēc reklāmas.
Tāpat viņa norādīja, ka šoziem nopietnākos bojājumus ziemājiem radījusi izslīkšana – ziemāju sējumu ilgstoša atrašanās zem ūdens zemākās ieplakās, laukos un pārplūstošās upju palienēs.
VAAD prognozē, ja neiestāsies ilgstošs kailsals vai krasas diennakts temperatūras svārstības, kā rezultātā iespējama sakņu saraušana augsnei sasalstot un atkūstot, veģetācija turpinās atjaunoties un sējumi gaidīs virsmēslojumu.
Tikmēr rapšu sējumi Kurzemes pusē iznīkuši lielo un noturīgo ūdens lāmu vietās. Arī rapšiem ir kailsalā apsalušas lapas. Rapšu sējumus vairāk nekā graudaugus bojājuši meža dzīvnieki – nograužot augus vai tikai staigājot pa pārmitrajiem laukiem.
Saturs turpināsies pēc reklāmas.
Tāpat VAAD atzīmēja, tā kā Kurzemes pusē jau sāk atgriezties gājputni – gulbju, zosu un dzērvju bari, pulcējoties un barojoties ziemāju sējumos -, tie var nodarīt nozīmīgus bojājumus.
Savukārt Pierīgas reģionā vislabāk no visiem ziemājiem pārziemojuši ziemas mieži, kas, pēc VAAD paustā, vislabāk pārcieš gaisa temperatūras svārstības.
Tāpat nav novērojumu, ka ziemas miežu sējumos būtu plaši sala nodarītu bojājumi vai sastopams sniega pelējums – sabiezinātu un pārlieku labi cerojušu sējumu ziemas slimība, kura parasti attīstās zem biezas un noturīgas sniega kārtas. Arī rapsis Pierīgā pārziemojis labi.
Saturs turpināsies pēc reklāmas.
Tikmēr šopavasar Pierīgas reģionā no ziemāju kultūraugiem visvairāk cietuši ziemas kvieši. Ziemas kviešu sējumi pašlaik dažādos laukos izskatās atšķirīgi – var novērot, ka sējumi, kuri sēti agrāk, izskatās labāk nekā sējumi, kuri sēti vēlāk. Vēlāk sētie sējumi izskatās būtiski brūnāki.
VAAD secinājis, ka uz visu ziemāju kultūraugu laukiem, Pierīgas reģiona vietās, kur ilgstoši stāvējis ūdens un bijusi ilgstoša ledus kārta jau no janvāra, augi gājuši bojā, un ir vietas, kurās joprojām ilgstoši stāv ūdens. Atsevišķas ēnainās lauku daļas vēl klāj sniega sega, kur situāciju pašlaik pāragri vērtēt.
Dienesta apkopotā informācija arī vēsta, ka Zemgalē, krītoties ūdens līmenim upēs, ūdens uz ziemāju laukiem vairs nestāv. Atsevišķās vietās sējumos, kur ūdens stāvējis ilgstoši, kultūraugi ir gājuši bojā, izslīkuši. Vietām atsevišķos graudaugu laukos var novērot nelielus sniega pelējuma bojājumus.
Saturs turpināsies pēc reklāmas.
Tikmēr Latgalē sniegs no laukiem nokusis daļēji.
Ņemot vērā nokrišņiem bagāto janvāri un februāri, daudzviet uz laukiem zemākās ieplakās izveidojušās ūdens lāmas, applūdušas upju palienes, kas pārklātas ar ledus kārtu. Cieta sērsnas kārta izveidojusies arī lauku daļās, kuras joprojām klāj sniegs. Savukārt lauku daļās, kur sniegs nokusis, ziemāji izskatās labi.
Lestlande piebilda, ka pērn pavasarī laika apstākļi ziemāju sējumiem bija salīdzinoši stabilāki un labāki, un pat vēsais un lietainais maijs nepalēnināja kultūraugu attīstību.
Saturs turpināsies pēc reklāmas.
VAAD ir valsts tiešās pārvaldes iestāde, kuras mērķis ir nodrošināt kultūraugu un mežu resursu ilgtspējīgu izmantošanu, aizsardzību un aprites uzraudzību, lai saglabātu to bioloģisko daudzveidību, veicinātu sabiedrības drošību un pasargātu apkārtējo vidi no iespējamā augu aizsardzības un mēslošanas līdzekļu radītā piesārņojuma, radīt priekšnoteikumus, lai lauksaimniekiem būtu pieejams vesels un kvalitatīvs pavairojamais materiāls, kā arī palielinātu produktivitāti un lauksaimniecības konkurētspēju.
Valdībā atbalsta grozījumus iedzīvotāju un uzņēmumu papildu atbalstam ziemas sezonā
Pirmajā dienā Jelgavā balsi glabāšanā nodevis 361 vēlētājs
No nākamā mācību gada skolēniem būs jākārto arī obligātais eksāmens kādā no dabaszinātnēm
Pirmdien Latvijā reģistrēti 1232 jauni Covid-19 gadījumi un ziņots par trim mirušajiem
Gaisa temperatūra otrdien paaugstināsies līdz 18 grādiem
Mediķu arodbiedrība rīko brīdinājuma streiku un protesta akciju
Lai komentētu, jums jāpiesakās sistēmā.
Pa mūžības ceļu aizgājusi ārste
Annas evaņģēliski luteriskajā baznīcā
30. septembrī plkst. 14.00.
Tālākais ceļš vedīs uz krematoriju, tāpēc vainagus un ziedu pušķus lūdzam nenest.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.